A Gyõr javított a kézi-BL-ben
Az egy hete elszenvedett vereség után második mérkõzését drámai körülmények között megnyerte a Gyõr a nõi kézilabda Bajnokok Ligájában. A jól hajrázó magyar csapat vasárnap 29-28-ra gyõzött a vendég spanyol Itxako ellen.
Nõi BL, C csoport, 2. forduló:
Gyõri Audi ETO KC - Itxako (spanyol) 29-28 (14-13)

A Gyõr múlt héten simán kikapott az orosz Zvenyigorod otthonában, míg a spanyolok hazai környezetben buktak a román Valceával szemben.

Eleinte minden hazai találatra érkezett válasz, majd amikor elõször vezetett a rivális, azonnal idõt kért az ETO. Jött az újabb fordulat, ám az Itxako nem szakadt le.

A szünet után Vérten és Bradeanu révén 21-16-ra elléptek a hazaiak, ám Hornyák kiállításakor új lendületet kaptak a spanyolok, különösen Alberto volt tarthatatlan. A 47. percben - miután Vérten nyaksérülést szenvedett és le kellett cserélni - jött az egyenlítés (21-21), majd kisvártatva fordítottak is a vendégek, és elõnyüket emberhátrányban is hõsiesen õrizték.

Az utolsó öt perc Hornyák újabb kiállításával kezdõdött, és két gól lett a különbség. Megpróbált keményebben védekezni a Gyõr, és sikerült egalizálni (28-28). A záró percre a hazaiak kerültek létszámfölénybe, és Spiridon beállóból betalált.

Az utolsó támadás elõtt idõt kért az Itxako, és vészkapussal állt fel. A zárólövést Pálinger a kapufára tolta, és ezzel eldõlt a két pont sorsa. A spanyolok az utolsó négy percben nem lõttek gólt. Az ETO jövõ vasárnap a Valceához látogat.

A spanyolok veresége azt jelenti, hogy ebbõl a csoportból a továbbjutó két hely a Gyõr, a Zvenyigorod és a Valcea között dõl el. A kvartett utolsó helyezettje kiesik, a harmadik átkerül a KEK-be a 16 közé, az elsõ kettõ pedig a középdöntõben folytathatja.

A csoport másik mérkõzésén:
Oltchim Valcea (román) - Zvenyigorod (orosz) 31-27 (18-16)

Az állás:
1. Valcea 4 pont
2. Zvenyigorod 2 (61-60)
3. Gyõr 2 (58-62)
4. Itxako 0